**Դարհեմի ամրոց**, նորմանդական ամրոց Անգլիայի Դարհեմ քաղաքում։ 1840 թվականից ի վեր ամրոցի շենքն ամբողջությամբ զբաղեցնում է Դարհեմի համալսարանական քոլեջը։ Հասարակության համար բաց է բացառապես ուղեկցորդով էքսկուրսիաների համար, քանի որ այն պատմական վայր լինելով հանդերձ մոտ հարյուր ուսանողների ուսման և ապրելու վայր է։ Ամրոցը գտնվում է Դարհեմ թերակղզում, բլրի գագաթին, Ուեր գետից վեր, Դարհեմի տաճարի դիմաց։

Պատմություն
-----------

Ամրոցը կառուցվել է 11-րդ դարում, որպես Անգլիայի հյուսիսում Նորմանդիայի թագավորի գերիշխանության խորհրդանիշ, քանի որ 1066 թվականի նորմանդական ներխուժումից հետո Անգլիայի հյուսիսի բնակչությունը շարունակում էր մնալ «վայրի և փոփոխական»։ Ամրոցը նորմանդացիների նախընտրած վաղ շրջանի «մութ և մռայլ» ամրոցների օրինակ է։ Ամրոցի կառավարիչ է նշանակվել Դարհեմի եպիսկոպոսը, որը Նորմանդիայի արքայի անունից պիտի ներկայացներ նրա իշխանությունը։

Ամրոցը շարունակում էր ծառայել որպես Դարհեմի եպիսկոպոսի պալատ, մինչ եպիսկոպոսներն իրենց նստավայրը դարձրել են Օքլենդի ամրոցը և Դարհեմի ամրոցը փոխակերպվել է Դարհեմի համալսարանի։ Ամրոցն ունի ընդարձակ սրահ, որը կառուցել է Դարհեմի եպիսկոպոս Էնթընի Բեկը 14-րդ դարի սկզբերին։ Մինչ 15-րդ դարի վերջին Ռիչարդ Ֆոքսի կողմից դահլիճը փոքրացնելը, այն Մեծ Բրիտանիայի ամենաընդարձակ դահլիճն էր։ Այնուամենայնիվ, այն այժմ էլ պատկառելի չափսեր ունի՝ 14 մետր բարձրություն և 30 մետր երկարություն։

Համալսարանական քոլեջ
--------------------

Հիմնական հոդված՝ Դարհեմի համալսարան
1837 թվականին եպիսկոպոս Էդուարդ Մոլթբին ամրոցը նվիրեց նոր կազմավորված Դարհեմի համալսարանին ՝ որպես ուսանողների կացարան։ Այն անվանվեց Դարհեմի համալսարանական քոլեջ։ Ճարտարապետ Էնթընի Սալվինը վերակառուցեց սկզբնական կառույցի կիսավեր, կենտրոնական աշտարակը։ Քոլեջի բացումը կատարվեց 1840 թվականին և այնտեղ մինչև այսօր ապրում են ավելի քան հարյուր ուսանողներ, որոնցից շատերը՝ աշտարակում։ Քոլեջի աշխատակազմը և ուսանողները ճաշում են եպիսկոպոս Բեկի Մեծ Սրահում։ Մեծ Սրահի ներքնահարկը, միևնույն ժամանակ, նոր ընդունված ուսանողների համար ծառայում է որպես ընդհանուր սենյակ՝ ներառյալ բարը։ Ընդ որում, դա քոլեջի հիմնական ընդհանուր սենյակն է բակալավրիատի ուսանողների համար։ Ամրոցի երկու մատուռն էլ դեռևս օգտագործվում են՝ երկուսն էլ պատարագների և թատերական ներկայացումների համար։ Ամրոցում գտնվում են նաև քոլեջի գրադարանը, գրասենյակները և տեղեկատվական տեխնոլոգիաների հավաքակազմը։ Համալսարանի արձակուրդների ընթացքում ամրոցը տրամադրում է ակադեմիական համաժողովների համար տարածք և հյուրանոցային սենյակներ գիշերակացի համար։ Ամրոցի մուտքը հասարակության համար բաց է միայն էքսկուրսավարով ուղեկցվող այցելությունների համար։ Բացառությամբ այդպիսի էքսկուրսիաների, ամրոց մտնելու իրավունք ունեն միայն քոլեջի անդամները և համաժողովների հյուրերը։ 2011 թվականին ամրոցը փակվեց այցելությունների համար վերանորոգման աշխատանքների պատճառով։ 2011 թվականի աշնանն այն կրկին բացվեց հասարակության առաջ։

Մատուռներ
---------

Քոլեջն օգտագործում է ամրոցի երկու մատուռները՝ Նորմանդականը, որը կառուցվել է մոտավորապես 1078 թվականին և Քաթբերտ Թանսթոլի մատուռը՝ կառուցված 1540 թվականին։ Նորմանդական մատուռը, որն ամրոցի ամենահին շինությունն է, կառուցվել է անգլիական ոճով, հավանաբար այն պատճառով, որ շինարարների մեծ մասը եղել են անգլիացիներ։ 15-րդ դարում մատուռի երեք պատուհանները փակվել են կենտրոնական աշտարակի ընդարձակման պատճառով։ Մինչև 1841 թվականը մատուռը գործածվել է որպես գլխավոր աշտարակ տանող միջանցք։ Երկրորդ համաշխարհային պատերազմի տարիներին այն օգտագործվել է որպես Թագավորական օդուժի հրամանատարական և դիտորդական շտաբ, երբ ճանաչվել է դրա նախնական նշանակությունն ու գործածությունը։ Պատերազմի ավարտից կարճ ժամանակ անց մատուռը վերանորոգվեց և այդ ժամանակից ի վեր օգտագործվում է քոլեջի ամենշաբաթյա պատարագների համար։
Թանսթոլի մատուռը, որը մի փոքր ավելի ընդարձակ է, ավելի շատ է գործածվել կրոնական նպատակներով։ Այն ընդարձակվել է 17-րդ դարում։ Մատուռի ետևի կողմում տեղադրված են 16-րդ դարի նստարաններ, որոնք նախատեսված են երկար կանգնելուց հոգնած մարդկանց նստելու համար։

Համաշխարհային ժառանգության օբյեկտ
---------------------------------

1986 թվականին Դարհեմի ամրոցը Դարհեմի տաճարի հետ ընդգրկվել է Միացյալ Թագավորությունում ՅՈՒՆԵՍԿՕ-ի Համաշխարհային ժառանգության օբյեկտների ցանկում։

Տես նաև
-------

* Անգլիայի ամրոցների ցանկ

Պատկերասրահ
-----------

* Դարհեմի ամրոցի մուտքը՝ ձևափոխված 18-րդ և 19-րդ դարերումԴարհեմի ամրոցի մուտքը՝ ձևափոխված 18-րդ և 19-րդ դարերում
* Մեծ սրահը հետագա ձևափոխություններովՄեծ սրահը հետագա ձևափոխություններով
* Ամրոցի ընդհանուր տեսքը Դարհեմի տաճարիցԱմրոցի ընդհանուր տեսքը Դարհեմի տաճարից
* Մեծ սրահի մուտքըՄեծ սրահի մուտքը
* Մեծ սրահի ներսըՄեծ սրահի ներսը

Ծանոթագրություններ
------------------

1. ↑
2. ↑  archINFORM (գերմ.) — 1994.
3. ↑
4. ↑
5. ↑  «The Prince Bishops of Durham»։ Durham World Heritage Site։ հուլիսի 11, 2011։ Վերցված է նոյեմբերի 5, 2019
6. ↑  «Durham Castle»։ Durham World Heritage Site։ Վերցված է սեպտեմբերի 19, 2019
7. ↑  «Durham of the Prince Bishops»։ British Heritage։ Վերցված է հոկտեմբերի 29, 2019
8. ↑  «Durham Castle»։ United Nations։ Վերցված է հոկտեմբերի 29, 2019
9. ↑  *The Statutes of the United Kingdom of Great Britain and Ireland*։ His Majesty's Statute and Law Printers։ 1836։ էջ 130։ «bishop of durham temporal Powers by Palatine Act 1836.»
10. ↑  «Durham Castle»։ Britain Express։ Վերցված է հոկտեմբերի 29, 2019
11. ↑  «Van Mildert and the Foundation of Durham University»։ Durham University։ Վերցված է սեպտեմբերի 19, 2019
12. ↑  *The Universal British Directory of Trade, Commerce, and Manufacture*։ 1790։ էջ 859
13. ↑  *The Castle, Durham*։ T. Caldcleugh։ 1892։ էջ 1
14. ↑  Page William (1928)։ «'The city of Durham: The castle', in A History of the County of Durham: Volume 3,»։ London: British History Online։ էջեր 64–91։ Վերցված է սեպտեմբերի 19, 2019
15. ↑  College Chapels Archived 4 April 2013 at the Wayback Machine. Retrieved December 2010
16. ↑  *The Castle, Durham*։ T. Caldcleugh։ 1892։ էջ 2
17. ↑  «Durham Castle and Cathedral»։ UNESCO։ Վերցված է հոկտեմբերի 29, 2019

Արտաքին հղումներ
----------------

* University College, Durham (Durham Castle) website
* University College JCR website
* University College MCR website
* A Tour of Durham Cathedral & Castle Archived 2014-01-12 at the Wayback Machine.
* Durham Castle: Durham World Heritage Site
* Public tours of Durham Castle - Durham University

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Թեմատիկ կայքեր | GeoNames |

 |